**4. LETNÝ DETSKÝ TÁBOR OZ PŠaV na SLOVENSKU**

Na základe požiadaviek členov zväzu vyplývajúcich zo záverov členských schôdzí Odborový zväz pracovníkov školstva a vedy na Slovensku organizuje pre deti svojich členov vo veku 8 – 14 rokov 4. letný detský tábor (4. LDT) v rekreačnom zariadení CROCUS Kežmarské Žľaby. Deti strávia vo Vysokých Tatrách zaujímavý program zameraný na spoznávanie prírody, športové, spoločenské a kultúrne aktivity.

**Organizátor:** Odborový zväz pracovníkov školstva a vedy na Slovensku, Bajkalská 29/A, 821 01 Bratislava

**Miesto konania:** Rekreačné zariadenie CROCUS Kežmarské Žľaby

**Príchod detí:** nedeľa 10. júl 2022 od 14,00 h

**Odchod:** sobota 16. júl 2022 o 9,30 h

<http://rzcrocus.sk>

<https://www.ozskolstva.sk/sk/rekreacie/rekreacne-zariadenie-crocus-a-vzdelavacie-centrum-vysoke-tatry.alej>

**Doprava:** vlastná – rodič individuálne privezie a odvezie dieťa, účastníka 4. LDT.

Rekreačné zariadenie sa nachádza 4 km od Tatranskej Lomnice v  prostredí Belianskych Tatier. Prístup je vlakom alebo autobusom do Popradu, Tatranskej Lomnice a Starého Smokovca a odtiaľ autobusom do Kežmarských Žľabov (Tatranská Lomnica – Tatranské Matliare – Biela Voda – Kežmarské Žľaby) smer na Ždiar a Tatranskú Javorinu, alebo z Kežmarku do Starej Lesnej a odtiaľ do Kežmarských Žľabov. Zastávka Kežmarské Žľaby je priamo pred zariadením, kde je aj parkovisko.

**Ubytovanie:** v dvojposteľových izbách alebo v dvojposteľových izbách s prístelkou so sociálnym zariadením, chladničkou, televízorom a wifi. V RZ je  spoločenská miestnosť s televízorom, s možnosťou hrania rôznych spoločenských hier, stolným tenisom a príručnou knižnicou. Súčasťou areálu je športové a detské ihrisko, miesto na opekanie. Budova je prepojená s budovou Vzdelávacieho centra a centra pre regeneráciu pracovnej sily, kde je wellness centrum s bazénom a posilňovňou. Vstup do fitnes je zdarma. Na pobyt nie je dovolené vodiť psov a iné zvieratá.

**Cena: 150 eur** za dieťa **(+ 60 eur** dotácia OZ PŠaV – hradená z prostriedkov zväzu).

V prípade, že organizátor LDT disponuje voľnými miestami pre dieťa, ktorého rodičia nie sú členmi OZ PŠaV je cena za LDT **210 eur.**

**V cene nie je zahrnuté:** poistenie (vrátane poistenia do hôr proti úrazu), odcudzeniu cudzej veci a zod-povednosti za spôsobenú škodu). Poistenie uhradí rodič účastníka, najneskôr 1 deň pred nástupom do LDT, pričom pri nástupe dieťaťa do LDT predloží fotokópiu dokladu.

**Prihláška:**  vyplnený a zákonným zástupcom podpísaný formulár **s potvrdením členstva v OZ PŠaV na Slovensku** je potrebné **naskenovaný** **mailom** zaslať najneskôr do **6. júna 2022** na adresu: [rengi@ozpsav.sk](mailto:rengi@ozpsav.sk).

*V prípade väčšieho počtu prihlásených detí ako umožňujú kapacitné možnosti rekreačného zariadenia bude akceptovaný dátum doručenia prihlášky a členstvo aspoň jedného z rodičov v OZ PŠaV na Slovensku.*

*V prípade nedostatočného počtu prihlásených detí alebo pretrvávajúcej pandémie COVID-19 sa 4. LDT neuskutoční a organizátor o tom oboznámi zákonného zástupcu dieťaťa najneskôr do 20. júna 2022.*

**Termín uhradenia poplatku za LDT:** **až po oznámení o prijatí dieťaťa do tábora, najskôr od 20. júna 2022. Rezervácia je záväzná po uskutočnení platby**.

**Platba**: na účet OZ PŠaV na Slovensku, vedený v ČSOB, a.s. Bratislava,

Číslo účtu: **SK 83 7500 0000 0040 0801 6048**

**Povinné údaje:**

* konštantný symbol: 0558
* správa pre prijímateľa: priezvisko a meno dieťaťa
* variabilný symbol: mobilné telefónne číslo rodiča: 10 číslic (bez medzinárodnej predvoľby).

**Pri nástupe dieťaťa do LDT je potrebné odovzdať:**

- kópiu kartičky poistenca zdravotnej poisťovne dieťaťa,

- kópiu poistnej zmluvy do hôr proti úrazu a krádeži (vrátane zodpovednosti za spôsobenú škodu),

- potvrdenie od lekára o zdravotnom stave dieťaťa, nie staršie ako 5 dní (4. 7. - 8. 7. 2022),

- v prípade, že dieťa užíva lieky, je potrebné pri nástupe do LDT písomne informovať zdravotníka.

**Odporúčaná základná výbava pre deti do LDT:**

- menší ruksak na výlety,

- fľaša (termo/z tvrdeného plastu) na nápoj v prípade výletov (vhodná je 0,5 l fľaša),

- šiltovka alebo šatka,

- spodná bielizeň a ponožky,

- pyžamo,

- tričká s dlhými a krátkymi rukávmi,

- krátke a dlhé nohavice,

- letná vetrovka a teplý sveter, resp. mikina,

- športové oblečenie a tepláková súprava,

- pršiplášť alebo nepremokavá vetrovka s kapucňou,

- plavky,

- prezuvky do izby a welness – vhodné sú športové so zvrškom z perforovanej gumy (phylonu) do sprchy,

- športová obuv (tenisky),

- nepremokavá obuv (turistické topánky so spevneným členkom),

- uteráky,

- hygienické potreby (zubná kefka, pasta, mydlo v obale, hrebeň, sprchový gél, papierové vreckovky),

- slnečné okuliare a krém na opaľovanie s UV vhodným pre deti,

- zoznam vecí v batožine, menším deťom odporúčame osobné veci vhodne označiť, napr. iniciálkami mena.

**Doplnková výbava pre deti do LDT (nepovinná):**

- kniha, spoločenské hry a pod.,

- baterka,

- oblečenie na večerné programy, diskotéku a pod.

**Dôležitá informácia:**

V prípade vážnejších akútnych zdravotných alebo výchovných problémov Vás bude okamžite kontaktovať vedúci tábora, resp. zdravotníčka tábora. Ak dieťa hrubo poruší spoločenské správanie (agresivita, odcudzenie vecí, požívanie alkoholu, cigariet a pod.), bude rodič vyzvaný, aby si dieťa ihneď prišiel vyzdvihnúť bez vrátenia zvyšného poplatku za LDT.

**Program 4. LETNÉHO detského tábora**

**OZ PŠaV na Slovensku pre deti členov vo veku 8 - 14 rokov**

**Denný program:**

1. ***Nedeľa 10. júl 2022:***

14:00 Nástup na pobyt, ubytovanie.

15:00 Olovrant.

15:30 Úvodné stretnutie detí v spoločenskej miestnosti. Zoznámenie sa s vedúcimi LDT a zdravotníčkou, zaradenie do skupín, oboznámenie sa s programom LDT, vyhlásenie súťaže Najlepší milovníci poriadku.

18:00 Večera.

19:00 Spoločenský program.

21:30 Večierka.

1. ***Pondelok 11. júl 2022:***

7:30 Budíček.

8:00 Raňajky + desiatový balíček.

8:30 Nástup na program dňa na ihrisku.

Prechádzka v okolí RZ – ľahšia túra v okolí RZ: Kežmarské Žľaby – Čierna voda a späť.

12:00 Obed.

12:45 Popoludňajší odpočinok na izbe.

13:30 Spoločenské a športové hry v areáli RZ.

15:00 Olovrant.

15:30 Spoločenské a športové hry v areáli RZ (4.-5. oddiel). Kreslenie na asfalt, dielňa šikovných rúk, maľovanie (1.-3. oddiel)

18:00 Večera.

19:00 Vyhodnotenie dňa vedúcim dňa (vedúca 1. oddielu) a spoločenský program.

21:30 Večierka.

1. ***Utorok 12. júl 2022:***

7:30 Budíček.

8:00 Raňajky.

8:30 Nástup na program dňa na ihrisku.

Viem poskytnúť prvú pomoc? Zásady a praktické ukážky (I. časť).

10:00 Desiata.

10:30 Viem poskytnúť prvú pomoc? Zásady a praktické ukážky (II. časť).

12:00 Obed.

12:45 Popoludňajší odpočinok na izbe.

13:30 Bazén a posilňovňa (1.-3. oddiel).

Spoločenské a športové hry v areáli RZ (4.-5. oddiel).

15:00 Olovrant.

15:30 Bazén a posilňovňa (4.-5. oddiel).

Spoločenské a športové hry v areáli RZ (1.-3. oddiel). Kreslenie na asfalt, dielňa šikovných rúk, maľovanie.

18:00 Večera.

19:00 Vyhodnotenie dňa vedúcim dňa (vedúca 2. oddielu) a spoločenský program.

21:30 Večierka.

1. ***Streda 13. júl 2022:***

7:30 Budíček.

8:00 Raňajky + desiatový, obedový balíček + olovrant.

8:30 Nástup na program dňa na ihrisku.

Túra A: Kežmarské Žľaby – Plesnivec a späť.

Túra B: Kežmarské Žľaby – Plesnivec – Zelené pleso a späť.

18:00 Večera.

19:00 Vyhodnotenie dňa vedúcim dňa (vedúci 3. oddielu).

Skupinové hry po oddieloch.

21:30 Večierka.

1. ***Štvrtok 14. júl 2022:***

7:30 Budíček.

8:00 Raňajky + desiatový balíček.

8:30 Nástup na program dňa na ihrisku.

Ukážky džuda a súťažné hry – TJ Slovan PU Prešov.

12:00 Obed.

12:45 Popoludňajší odpočinok na izbe.

13:30 Bazén a posilňovňa (1.-3. oddiel). Spoločenské a športové hry v prírode (4.-5. oddiel)

15:00 Olovrant.

15:30 Bazén a posilňovňa (4.-5. oddiel). Spoločenské hry a športové v prírode (1.-2. oddiel)

18:00 Večera – opekanie.

19:00 Vyhodnotenie dňa vedúcim dňa (vedúci 4. oddielu).

Skupinové hry po oddieloch.

21:30 Večierka.

1. ***Piatok 15. júl 2022:***

7:30 Budíček.

8:00 Nástup na program dňa na ihrisku.

Raňajky + desiatový balíček.

8:30 Bachledova dolina – Chodník korunami stromov

13:00 Obed + olovrantový balíček.

13:45 Popoludňajší odpočinok na izbe.

14:15 Športové hry v prírode.

19:00 Vyhodnotenie dňa vedúcim dňa (vedúci 5. oddielu). Vyhodnotenie 4. LDT, súťaže Najlepší milovníci poriadku. Rozlúčková diskotéka. Balenie osobných vecí.

22:00 Večierka.

1. ***Sobota 16 júl 2022:***

7:30 Budíček.

8:00 Raňajky.

8:30 Balenie osobných vecí.

9:00 Desiata + balíček na cestu.

9:30 Ukončenie pobytu v LDT, vyzdvihnutie si detí rodičmi.

**Zmena programu vyhradená v závislosti od technických, klimatických a poveternostných podmienok.**

**PRIHLÁŠKA**

prihlasujem svoje dieťa do 4. letného detského tábora,

ktorý organizuje Odborový zväz pracovníkov školstva a vedy na Slovensku

Bajkalská 29/A, 821 01 Bratislava

**Termín:** 10. – 16. júl 2022

**Miesto konania:** RZ CROCUS Kežmarské Žľaby 12, 059 60 Tatranská Lomnica

052/44 68 165, 0911 273 488, centrumzlaby@gmail.com

**Prihlášky zasielajte na adresu:** Odborový zväz pracovníkov školstva a vedy na Slovensku

Božena Reigraberová, Bajkalská 29/A, 821 01 Bratislava

0918 901 787, rengi@ozpsav.sk

|  |  |
| --- | --- |
|  | **Údaje o dieťati:** |
| Priezvisko a meno: |  |
| **Dátum narodenia:** |  |

|  |  |
| --- | --- |
|  | **Údaje o rodičovi (zákonnom zástupcovi):** |
| Priezvisko a meno: |  |
| **Ulica, popisné číslo:** |  |
| **Mesto (obec) a PSČ:** |  |
| **Telefónne číslo 1:** |  |
| **Telefónne číslo 2:** |  |
| **E-mail:** |  |
| **Požiadavka na ubytovanie so súrodencami, kamarátmi\*** |  |

*\*Upozornenie: deti budú zaradené na ubytovanie a do jednotlivých oddielov podľa veku.*

*V prípade požiadavky o ubytovanie súrodencov, kamarátov na jednej izbe, uveďte to prosím, záväzne do prihlášky. V čase ubytovanie nebude možné urobiť zmenu. Konečné prerozdelenie prihláseného dieťaťa do 4. LDT bude zrealizované organizátorom, v závislosti podľa veku, pohlavia a kapacitných možností RZ CROCUS.*

**Beriem na vedomie záväznosť tejto prihlášky**

a zaväzujem sa v termíne od 20. júna do 27. júna 2022 uhradiť náklady spojené s pobytom a programom v letnom detskom tábore, vo výške **........ €** na účet OZ PŠaV vedený v ČSOB a.s. Bratislava,

č. účtu: **SK 83 7500 0000 0040 0801 6048**

**Povinné údaje:**

* konštantný symbol: 0308
* správa pre prijímateľa: priezvisko a meno dieťaťa
* variabilný symbol: mobilné telefónne číslo rodiča: 10 číslic (bez medzinárodnej predvoľby).

V ..................................................... dňa ............................................. Podpis:............................................

**Súhlas so spracovaním osobných údajov**

podľa nariadenia Európskeho parlamentu a Rady (EÚ) 2016/679 o ochrane fyzických osôb

pri spracovaní osobných údajov a o voľnom pohybe týchto údajov (ďalej len GDPR).

Ako dotknutá osoba, zastúpená zákonným zástupcom, týmto udeľujem súhlas prevádzkovateľovi so spracúvaním svojich osobných údajov:

1. v rozsahu akom sú uvedené na preukaze poistenca zdravotnej poisťovne na účel návštevy zdravotníckeho zariadenia z dôvodu nevyhnutného ošetrenia/vyšetrenia dotknutej osoby.

Súhlasím  Nesúhlasím

1. vyhotovovaním fotografií z jednotlivých aktivít v rámci detského tábora, za účelom ich zverejnenia na internetovej a facebookovej stránke prevádzkovateľa.

Súhlasím  Nesúhlasím

1. vyhotovovaním fotografií z jednotlivých aktivít v rámci detského tábora, za účelom ich zverejnenia v najbližšom vydaní časopisu „Aktuality zväzu“.

Súhlasím  Nesúhlasím

Dané osobné údaje budú uchované podľa bodu 1. do skončenia detského tábora, podľa bodu 2. a 3. do konca kalendárneho roka 2022. Získané osobné údaje nepodliehajú profilovaniu ani automatizovanému rozhodovaniu. Prevádzkovateľ informuje dotknutú osobu o tom, že jej osobné údaje v rozsahu: meno, priezvisko, adresa trvalého pobytu, prípadne číslo občianskeho preukazu resp. pasu, dobu ubytovania a špecifické stravovacie požiadavky(alergie/intolerancie a pod.) budú poskytnuté ubytovaciemu zariadeniu: Vzdelávacie a  regeneračné centrum, s.r.o. so sídlom Kežmarské Žľaby 12, 059 60 Vysoké Tatry, IČO: 45984751, za účelom poskytnutia ubytovacích a stravovacích služieb. Prevádzkovateľ nezamýšľa prenos osobných údajov do tretej krajiny ani medzinárodnej organizácii. Poskytnutie osobných údajov, ako aj udelenie Vášho súhlasu s ich spracúvaním je dobrovoľné. Súhlas môžete kedykoľvek odvolať zaslaním písomného odvolania súhlasu na adresu prevádzkovateľa. Odvolanie súhlasu je účinné dňom jeho doručenia. Udelením súhlasu nie sú dotknuté Vaše práva dotknutej osoby. Na základe písomnej žiadosti alebo osobne u prevádzkovateľa máte právo žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov, namietať spracúvanie svojich osobných údajov, na prenosnosť osobných údajov, podať návrh na začatie konania na Úrade na ochranu osobných údajov SR.

Dotknutá osoba vyhlasuje, že poskytnuté osobné údaje sú pravdivé, aktuálne a boli poskytnuté slobodne.

V……………....................... dňa……...............................

……………………………………............

za dotknutú osobu

zákonný zástupca dotknutej osoby

**PREHLÁSENIE RODIČOV**

*(odovzdajte pri nástupe dieťaťa do tábora)*

**1.** Prehlasujem, že moje dieťa **je poistené** (vrátane poistenia do hôr proti úrazu), odcudzeniu cudzej veci a zodpovednosti za spôsobenú škodu. *Pri nástupe dieťaťa do LDT odovzdám kópiu poistnej zmluvy.*

**2.** Podľa § 7 zák. č. 428/2002 Z.z. o  ochrane osobných údajov v  znení neskorších predpisov **súhlasím s možnosťou spracovania uvádzaných osobných údajov** na účely organizácie tábora.

**3.** **Súhlasím so spracúvaním fotografií** a iných obrazových záznamov môjho dieťaťa, získaných počas činnosti letného tábora, na účely propagácie a ich uverejnením na webovej stránke [www.ozpsav.sk](http://www.ozpsav.sk) a v časopise Aktuality zväzu. Uvedený súhlas je platný až do písomného odvolania.

**4. Prehlasujem, že dieťa neprejavuje príznaky akútneho ochorenia** a že príslušný orgán verejného zdravotníctva ani ošetrujúci lekár menovanému dieťaťu nenariadil karanténne opatrenie /karanténu, zvýšený zdravotný dozor alebo lekársky dohľad/. Nie je mi známe, že by dieťa, jeho rodičia alebo iné osoby, ktoré s ním žijú v spoločnej domácnosti, prišli v priebehu ostatného mesiaca do styku s osobami, ktoré ochoreli na prenosné ochorenie napr. /hnačka, angína, vírusový zápal pečene, zápal mozgových blán, horúčkové ochorenie s vyrážkami). Zároveň vyhlasujem, že dieťa netrpí epileptickými záchvatmi, kardiovaskulárnym ochorením, či iným závažným ochorením, pri ktorom sa neodporúča zvýšená pohybová aktivita.

**5. Prehlasujem, že dieťa nie je infekčné a nemá COVID-19.**

Som si vedomá/ý právnych následkov v prípade nepravdivého vyhlásenia, som si vedomý/á, že by som sa dopustil/a priestupku podľa § 38 zákona č. 126/2006 Z.z o verejnom zdravotníctve a o zmene a doplnení niektorých zákonov.

*Pri nástupe dieťaťa do LDT odovzdám potvrdenie od lekára nie staršie ako 5 dní (4. – 8. 7. 2022)*

Prekonané alebo chronické choroby, alergie (čo vyvoláva alergickú reakciu)**:**

............................................................................................................................................................................

*Pri nástupe dieťaťa do LDT oboznámim zdravotníčku s uvedenými skutočnosťami, dávkovaním a spôsobom užívania.*

**Potvrdzujem, že som sa oboznámil s bodmi 1.-5. uvedenými v Prehlásení rodičov a súhlasím s nimi.**

**Meno a priezvisko zákonného zástupcu:**

**.............................................................................................................................................................................**

V ..................................................... dňa ............................................. Podpis:............................................

**6. Potvrdzujem, že rodič dieťaťa je členom Odborového zväzu pracovníkov školstva a vedy na Slovensku** (názov ZO, meno predsedu ZO, čitateľná pečiatka ZO):

..............................................................................................................................................................................

**7. Žiadam o vystavenie dokladu na účely uplatnenia príspevku na rekreáciu podľa § 152a Zákonníka práce u svojho zamestnávateľa:**

Žiadam  Nežiadam

V ................................. ............................................

podpis predsedu ZO pečiatka ZO